
บทคัดย่อ
	การวิจัยครั้งนี้ มีวัตถุประสงค์เพื่อ (1) ศึกษาระดับการเปิดรับคอนเทนต์กีฬาบน TikTok (2) ศึกษาระดับการพัฒนาทักษะทางกีฬา และ (3) ศึกษาความสัมพันธ์ระหว่างการเปิดรับคอนเทนต์กีฬาบน TikTok กับการพัฒนาทักษะทางกีฬาของนักศึกษามหาวิทยาลัยการกีฬาแห่งชาติ วิทยาเขตเพชรบูรณ์ เป็นการวิจัยเชิงสำรวจ (Survey Research) ใช้กลุ่มตัวอย่างจำนวน 230 คน เก็บรวบรวมข้อมูลโดยใช้แบบสอบถามวิเคราะห์ข้อมูลด้วยสถิติเชิงพรรณนา ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน และสถิติเชิงอนุมาน ได้แก่ การทดสอบ F-test (One-way ANOVA) ผลการวิจัยพบว่า นักศึกษาส่วนใหญ่รับชมคอนเทนต์กีฬาบน TikTok ทุกวัน (ร้อยละ 37.4) ระยะเวลา 30–60 นาที (ร้อยละ 41.3) ในช่วงเย็น (ร้อยละ 45.6) โดยสนใจเนื้อหาไฮไลต์การแข่งขัน (ร้อยละ 33.0) และมีวัตถุประสงค์หลักเพื่อติดตามนักกีฬา/ทีมที่ชื่นชอบ (ร้อยละ 35.2) ด้านการพัฒนาทักษะทางกีฬาพบว่า นักศึกษามีการพัฒนาทักษะในระดับมากที่สุดทั้ง 4 ด้าน (X̄ = 4.24) โดยด้านความมั่นใจในการปฏิบัติกีฬามีค่าเฉลี่ยสูงสุด (X̄ = 4.28) รองลงมาคือด้านความชำนาญ (X̄ = 4.25) ด้านความรู้ (X̄ = 4.23) และด้านเทคนิค (X̄ = 4.22) ตามลำดับ ผลการทดสอบสมมติฐานพบว่า ความถี่ ระยะเวลา ช่วงเวลา และประเภทเนื้อหาในการรับชมไม่ส่งผลให้การพัฒนาทักษะแตกต่างกัน ยกเว้นวัตถุประสงค์ที่ส่งผลต่อด้านความรู้อย่างมีนัยสำคัญทางสถิติ (F = 3.47, p = .017)

บทนำ
	ในยุคดิจิทัลที่เทคโนโลยีสารสนเทศและการสื่อสารพัฒนาอย่างรวดเร็ว แพลตฟอร์มสื่อสังคมออนไลน์ได้กลายเป็นส่วนสำคัญของชีวิตประจำวันของคนรุ่นใหม่ โดยเฉพาะ TikTok ที่มีผู้ใช้งานทั่วโลกมากกว่า 1,000 ล้านคน และมีอัตราการเติบโตอย่างรวดเร็วในกลุ่มเยาวชนอายุ 15–25 ปี (Carpenter et al., 2024) ลักษณะเฉพาะของ TikTok ที่นำเสนอวิดีโอสั้นผ่านระบบอัลกอริทึม "For You" ทำให้ผู้ใช้ได้รับเนื้อหาที่ตรงกับความสนใจอย่างต่อเนื่อง ซึ่งในบริบทของกีฬานั้น คอนเทนต์กีฬาบน TikTok ครอบคลุมตั้งแต่เทคนิคการฝึกซ้อม การสาธิตทักษะ ไปจนถึงไฮไลต์การแข่งขันระดับโลก
มหาวิทยาลัยการกีฬาแห่งชาติเป็นสถาบันที่มุ่งเน้นการพัฒนาทรัพยากรมนุษย์ด้านพลศึกษาและกีฬา นักศึกษาที่ศึกษาในสถาบันนี้มีความสนใจและมีส่วนร่วมกับสื่อดิจิทัลด้านกีฬาในระดับสูง การศึกษาพฤติกรรมการเปิดรับคอนเทนต์กีฬาและผลที่มีต่อการพัฒนาทักษะจึงมีความสำคัญอย่างยิ่ง ทั้งในเชิงวิชาการและ     การนำไปประยุกต์ใช้ในการจัดการเรียนรู้ด้านกีฬาศึกษา สอดคล้องกับทฤษฎีการใช้และความพึงพอใจ (Uses and Gratifications Theory) ของ Katz, Blumler และ Gurevitch (1974) ที่อธิบายว่า ผู้รับสารเลือกบริโภคสื่อตามความต้องการและแรงจูงใจของตนเอง อันส่งผลต่อผลลัพธ์ที่ได้รับโดยตรง
งานวิจัยที่เกี่ยวข้องพบว่า TikTok มีศักยภาพในฐานะเครื่องมือเสริมการเรียนรู้ด้านกีฬาศึกษา โดย Escamilla-Fajardo et al. (2021) พบว่าการใช้ TikTok ในชั้นเรียนพลศึกษาส่งเสริมแรงจูงใจและความอยากรู้อยากเห็นของนักศึกษา ขณะที่ López-Carril et al. (2025) ชี้ว่าคอนเทนต์กีฬาบน TikTok ส่งผลเชิงบวกต่อมุมมองของนักศึกษาด้านการพัฒนาความรู้วิชาชีพ อย่างไรก็ตาม ยังขาดการศึกษาที่ เจาะจงถึงอิทธิพลของการเปิดรับคอนเทนต์กีฬาบน TikTok ต่อการพัฒนาทักษะทั้ง 4 ด้าน ได้แก่ ด้านความรู้ เทคนิค ความชำนาญ และความมั่นใจในการปฏิบัติกีฬา ในบริบทของนักศึกษาไทย งานวิจัยนี้จึงมีวัตถุประสงค์เพื่อตอบคำถามดังกล่าวในกลุ่มนักศึกษามหาวิทยาลัยการกีฬาแห่งชาติ วิทยาเขตเพชรบูรณ์
วัตถุประสงค์ของการวิจัย
1. เพื่อศึกษาระดับการเปิดรับคอนเทนต์กีฬาบน TikTok ของนักศึกษามหาวิทยาลัยการกีฬาแห่งชาติ วิทยาเขตเพชรบูรณ์
2. เพื่อศึกษาระดับการพัฒนาทักษะทางกีฬาของนักศึกษามหาวิทยาลัยการกีฬาแห่งชาติ วิทยาเขตเพชรบูรณ์
3. เพื่อศึกษาความสัมพันธ์ระหว่างการเปิดรับคอนเทนต์กีฬาบน TikTok กับการพัฒนาทักษะทางกีฬาของนักศึกษามหาวิทยาลัยการกีฬาแห่งชาติ วิทยาเขตเพชรบูรณ์

สมมติฐานของการวิจัย
การเปิดรับคอนเทนต์กีฬาบน TikTok ที่แตกต่างกัน มีการพัฒนาทักษะทางกีฬาแตกต่างกัน

วิธีดำเนินการวิจัย
	กลุ่มตัวอย่างในการวิจัย
	การวิจัยครั้งนี้เป็นการวิจัยเชิงสำรวจ (Survey Research) ดำเนินการระหว่างเดือนกุมภาพันธ์ – มีนาคม พ.ศ. 2569 กลุ่มตัวอย่างเป็นนักศึกษามหาวิทยาลัยการกีฬาแห่งชาติ วิทยาเขตเพชรบูรณ์ จำนวน 230 คน ที่ได้จากการสุ่มแบบชั้นภูมิ (Stratified Random Sampling) จำแนกตามชั้นปี 
	เครื่องมือในการวิจัย
	เครื่องมือที่ใช้ในการวิจัย คือแบบสอบถามที่ผู้วิจัยสร้างขึ้น ประกอบด้วย 3 ตอน ได้แก่ ตอนที่ 1 ข้อมูลทั่วไปของผู้ตอบแบบสอบถาม ตอนที่ 2 การเปิดรับคอนเทนต์กีฬาบน TikTok และตอนที่ 3 การพัฒนาทักษะทางกีฬา 4 ด้าน ใช้มาตราส่วน ประมาณค่า (Rating Scale) 5 ระดับ ผ่านการตรวจสอบคุณภาพโดยผู้ทรงคุณวุฒิ 5 ท่าน และมีค่าความเชื่อมั่น ของแบบสอบถามที่ระดับ 0.89
	การวิเคราะห์ข้อมูล
	วิเคราะห์ข้อมูลด้วยสถิติเชิงพรรณนา (Descriptive Statistics) ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน และใช้สถิติเชิงอนุมาน (Inferential Statistics) ด้วยการวิเคราะห์ความแปรปรวนทางเดียว (One-Way ANOVA) หรือ F-test เพื่อทดสอบสมมติฐาน ที่ระดับนัยสำคัญทางสถิติ 0.05
ผลการวิจัย
	1. การเปิดรับคอนเทนต์กีฬาบน TikTok
	กลุ่มตัวอย่างส่วนใหญ่รับชมคอนเทนต์กีฬาบน TikTok ทุกวัน (ร้อยละ 37.4) รองลงมา 4–5 วัน    ต่อสัปดาห์ (ร้อยละ 33.0) มีระยะเวลาการรับชม 30–60 นาทีต่อครั้ง (ร้อยละ 41.3) นิยมรับชมในช่วงเย็น   (ร้อยละ 45.6) และก่อนนอน (ร้อยละ 24.8) ประเภทเนื้อหาที่สนใจมากที่สุดคือไฮไลต์การแข่งขัน (ร้อยละ 33.0) รองลงมาคือเทคนิคการฝึกซ้อม (ร้อยละ 30.0) โดยมีวัตถุประสงค์หลักเพื่อติดตามนักกีฬา/ทีมที่ชื่นชอบ(ร้อยละ 35.2) และเพื่อความบันเทิง (ร้อยละ 24.8)	

2. การพัฒนาทักษะทางกีฬา
[bookmark: _Hlk224427965][bookmark: _Hlk224428052]	กลุ่มตัวอย่างมีการพัฒนาทักษะทางกีฬาโดยรวมในระดับมากที่สุด (X̄ = 4.24, S.D. = 0.45) เมื่อพิจารณาเป็นรายด้านพบว่า ด้านความมั่นใจในการปฏิบัติกีฬามีค่าเฉลี่ยสูงสุด (X̄ = 4.28) รองลงมาคือด้านความชำนาญ (X̄ = 4.25) ด้านความรู้ (X̄ = 4.23) และด้านเทคนิค (X̄ = 4.22) ตามลำดับ
[bookmark: _Hlk224428008]2.1 ด้านความรู้  พบว่า กลุ่มตัวอย่างมีการพัฒนาทักษะทางกีฬาอยู่ในระดับมากที่สุด (X̄ = 4.23) เมื่อพิจารณาเป็นรายข้อที่มีค่าเฉลี่ยสูงสุดคือ มีความเข้าใจหลักการพื้นฐานของกีฬา    ที่ตนเองฝึกมากขึ้น (X̄ = 4.32) และต่ำสุดคือมีความรู้เกี่ยวกับกติกาและวิธีการเล่นที่ถูกต้องมากขึ้น (X̄ = 4.21)
2.2 ด้านเทคนิค พบว่า กลุ่มตัวอย่างมีการพัฒนาทักษะทางกีฬาอยู่ในระดับมากที่สุด (X̄ = 4.22) เมื่อพิจารณาเป็นรายข้อที่มีค่าเฉลี่ยสูงสุดคือสามารถนำเทคนิคใหม่ ๆ มาปรับใช้ในการฝึกซ้อมได้ (X̄ = 4.25) และต่ำสุดคือสามารถปฏิบัติทักษะพื้นฐานได้ถูกต้องมากขึ้น (X̄ = 4.23)
2.3 ด้านความชำนาญ พบว่า กลุ่มตัวอย่างมีการพัฒนาทักษะทางกีฬาอยู่ในระดับมากที่สุด (X̄ = 4.25) เมื่อพิจารณาเป็นรายข้อที่มีค่าเฉลี่ยสูงสุดคือสามารถประยุกต์ใช้ทักษะได้ในสถานการณ์การแข่งขันจริง (X̄ = 4.32) และต่ำสุดคือสามารถควบคุมร่างกายขณะปฏิบัติทักษะได้ดีขึ้น (X̄ = 4.25)
2.4 ด้านความมั่นใจในการปฏิบัติกีฬา พบว่า กลุ่มตัวอย่างมีการพัฒนาทักษะทางกีฬาอยู่ในระดับมากที่สุด (X̄ = 4.28) เมื่อพิจารณาเป็นรายข้อที่มีค่าเฉลี่ยสูงสุดคือโดยรวมแล้วมีความมั่นใจในความสามารถทางกีฬาของตนเองมากขึ้น (X̄ = 4.40) และต่ำสุดคือเชื่อมั่นว่าตนเองสามารถพัฒนาทักษะให้ดียิ่งขึ้นได้            (X̄ = 4.24)
3. การทดสอบสมมติฐาน
	ผลการทดสอบสมมติฐานด้วย One-way ANOVA พบว่า ความถี่ ระยะเวลา ช่วงเวลา และประเภทเนื้อหา ในการรับชมคอนเทนต์กีฬาที่แตกต่างกัน ไม่ส่งผลให้การพัฒนาทักษะทางกีฬาแตกต่างกันอย่าง         มีนัยสำคัญทางสถิติ ยกเว้นวัตถุประสงค์ในการรับชมที่ส่งผลต่อการพัฒนาทักษะด้านความรู้อย่าง                  มีนัยสำคัญทางสถิติ (F = 3.47, p = .017) จึงปฏิเสธสมมติฐานหลักในภาพรวม แต่ยืนยันสมมติฐานย่อย    ด้านวัตถุประสงค์ต่อด้านความรู้



ตารางที่ 1 สรุปผลการทดสอบสมมติฐาน
	[bookmark: _Hlk129200089]สมมติฐาน
	ผลการทดสอบ

	สมมติฐาน 1 การเปิดรับคอนเทนต์กีฬาบน TikTok ที่แตกต่างกัน มีการพัฒนาทักษะทางกีฬาแตกต่างกัน
	ปฏิเสธ

	สมมติฐาน 1.1 ความถี่ในการเปิดรับคอนเทนต์กีฬาบน TikTok ที่แตกต่างกัน มีการพัฒนาทักษะทางกีฬาแตกต่างกัน
	ปฏิเสธ

	สมมติฐาน 1.2 ระยะเวลาเฉลี่ยที่เปิดรับคอนเทนต์กีฬาที่แตกต่างกัน มีการพัฒนาทักษะทางกีฬาแตกต่างกัน
	ปฏิเสธ

	สมมติฐาน 1.3 ช่วงเวลาในการเปิดรับคอนเทนต์กีฬาที่แตกต่างกัน มีการพัฒนาทักษะทางกีฬาแตกต่างกัน
	ปฏิเสธ

	สมมติฐาน 1.4 การเปิดรับประเภทเนื้อหากีฬาที่แตกต่างกัน มีการพัฒนาทักษะทางกีฬาแตกต่างกัน
	ปฏิเสธ

อภิปรายผลและสรุป
1.การเปิดรับคอนเทนต์กีฬาบน TikTok
ผลการวิจัยพบว่านักศึกษาส่วนใหญ่รับชมคอนเทนต์กีฬาบน TikTok อย่างสม่ำเสมอ สะท้อนถึงการบูรณาการสื่อดิจิทัลเข้ากับชีวิตประจำวัน ซึ่งสอดคล้องกับทฤษฎีการใช้และความพึงพอใจ (Uses and Gratifications Theory) ของ Katz, Blumler และ Gurevitch (1974) ที่อธิบายว่าผู้รับสารเลือกบริโภคสื่อตามแรงจูงใจและความต้องการของตนเอง ผลที่พบว่านักศึกษานิยมรับชมในช่วงเย็นและก่อนนอนสอดคล้องกับวิถีชีวิตของนักศึกษากีฬาที่มีเวลาว่างหลังจากเสร็จสิ้นการฝึกซ้อม (Raney et al., 2022)
2.การพัฒนาทักษะทางกีฬา
ด้านการพัฒนาทักษะ พบว่าด้านความมั่นใจมีค่าเฉลี่ยสูงสุด (X̄ = 4.28) สอดคล้องกับทฤษฎีความเชื่อมั่นในตนเอง (Self-Efficacy Theory) ของ Bandura (1997) ที่อธิบายว่าการสังเกตตัวแบบ (Vicarious Experience) จากสื่อที่นำเสนอนักกีฬาที่ประสบความสำเร็จเป็นแหล่งสำคัญของการสร้างความเชื่อมั่นในตนเอง ด้านความชำนาญ (X̄ = 4.25) โดยเฉพาะการประยุกต์ใช้ทักษะในสนามจริง (X̄ = 4.32) สะท้อน      ถึงคุณค่าของการเรียนรู้ผ่านภาพ (Visual Learning) ที่ Mayer (2009) ระบุว่าสื่อโสตทัศน์ช่วยลดเวลาการสร้าง Schema ใหม่ด้านความรู้ (X̄ = 4.23) สอดคล้องกับแนวคิดการเรียนรู้จากการสังเกต (Observational Learning) ของ Bandura (1986) ด้านเทคนิค (X̄ = 4.22) สอดคล้องกับงานวิจัยของ Durau et al. (2022) ที่พบว่าคลิปวิดีโอสอนบนโซเชียลมีเดียช่วยให้ผู้เรียนเลียนแบบท่าทางและนำไปฝึกปฏิบัติได้ ผลการทดสอบสมมติฐานที่พบว่าวัตถุประสงค์ส่งผลต่อด้านความรู้อย่างมีนัยสำคัญ (F = 3.47, p = .017) แสดงให้เห็นว่าเมื่อผู้เรียนมีแรงจูงใจชัดเจนในการรับชมเพื่อพัฒนาทักษะ ย่อมส่งผลต่อผลลัพธ์ด้านความรู้มากกว่า ซึ่งเป็นไปตามหลักการ Uses and Gratifications Theory (Katz et al., 1974)
3. การทดสอบสมมติฐาน
	ผลการวิเคราะห์ One-way ANOVA พบว่า ความถี่ ระยะเวลา ช่วงเวลา ประเภทเนื้อหา และวัตถุประสงค์ในการรับชมคอนเทนต์กีฬาที่แตกต่างกัน มีการพัฒนาทักษะทางกีฬาไม่แตกต่างกัน            ยกเว้นวัตถุประสงค์ที่มีผลต่อด้านความรู้ (F = 3.47, p = 0.017) ผลนี้บ่งชี้ว่าการพัฒนาทักษะกีฬา             จากการรับชม TikTok อาจเกิดขึ้นโดยรวมโดยไม่ขึ้นกับรูปแบบการรับชม ซึ่งอาจอธิบาย ได้ด้วยกลไกของอัลกอริทึม TikTok ที่นำเสนอเนื้อหาหลากหลายให้ผู้ใช้อย่างต่อเนื่องโดย Carpenter et al. (2024)              ชี้ว่า TikTok ไม่ใช่โซเชียลมีเดียที่เป็นกลาง เนื่องจากแพลตฟอร์มมีฟีด "For You" ที่ถูกกำหนดโดยอัลกอริทึม ซึ่งส่งผลโดยตรงต่อการมีส่วนร่วมของผู้ใช้ จึงทำให้นักศึกษาได้รับเนื้อหากีฬา ที่หลากหลายโดยไม่คำนึงถึงความถี่หรือช่วงเวลาในการรับชม ที่น่าสังเกตคือ วัตถุประสงค์ "เพื่อพัฒนาทักษะกีฬา" ส่งผลต่อด้านความรู้อย่างมีนัยสำคัญ (p = 0.017) แสดงให้เห็นว่าเมื่อผู้เรียนมีแรงจูงใจที่ชัดเจนในการรับชม ย่อมส่งผลต่อผลลัพธ์ด้านความรู้มากกว่ากรณีที่รับชมเพื่อความบันเทิงเป็นหลัก สอดคล้องกับหลักการ Uses and Gratifications Theory ที่พบว่าการแสวงหาข้อมูลเป็นหนึ่งในแรงจูงใจสำคัญในการใช้ TikTok ของนักศึกษา
ข้อเสนอแนะในการวิจัยครั้งต่อไป
เพื่อให้การศึกษาเกี่ยวกับการพัฒนาทักษะทางกีฬาด้านการเปิดรับคอนเทนต์กีฬาบน TikTok มีความครบถ้วนและลึกซึ้งมากยิ่งขึ้น ผู้วิจัยมีข้อเสนอแนะสำหรับการวิจัยในอนาคต ดังต่อไปนี้
1. ควรขยายขอบเขตการวิจัยให้ครอบคลุมกลุ่มตัวอย่างที่หลากหลายมากขึ้น งานวิจัยในอนาคตควรศึกษาในนักศึกษาจากมหาวิทยาลัยการกีฬาแห่งชาติหลายวิทยาเขต หรือสถาบันอุดมศึกษาด้านพลศึกษาทั่วประเทศ รวมถึงกลุ่มนักกีฬาระดับเยาวชน นักกีฬาอาชีพ และผู้เล่นกีฬาเพื่อสุขภาพ เพื่อให้สามารถสรุปและเปรียบเทียบผลได้ในบริบทที่หลากหลาย อันจะนำไปสู่องค์ความรู้ที่มีความเป็นสากลมากยิ่งขึ้น

2. ควรใช้ระเบียบวิธีวิจัยเชิงทดลอง (Experimental Research) การวิจัยในอนาคตควรออกแบบการ วิจัยเชิงทดลองที่มีกลุ่มควบคุม (Control Group) และกลุ่มทดลอง (Experimental Group) โดยกำหนดโปรแกรมการรับชมคอนเทนต์กีฬาบน TikTok ที่มีโครงสร้างชัดเจน แล้ววัดผลพัฒนาการทักษะทั้ง 4 ด้านก่อนและหลังการทดลอง เพื่อพิสูจน์ความสัมพันธ์เชิงเหตุและผล (Causal Relationship) อย่างเป็นวิทยาศาสตร์
3. ควรนำระเบียบวิธีวิจัยแบบผสมผสาน (Mixed Methods Research) มาใช้การวิจัยในอนาคตควรผสานวิธีวิจัยเชิงปริมาณกับเชิงคุณภาพเข้าด้วยกัน เช่น การสัมภาษณ์เชิงลึก (In-depth Interview) หรือการสนทนากลุ่ม (Focus Group Discussion) เพื่อสำรวจประสบการณ์ กระบวนการเรียนรู้ และกลไกเบื้องหลังที่นักศึกษาใช้ในการแปลงความรู้จากคอนเทนต์ TikTok ไปสู่การพัฒนาทักษะทางกีฬาจริง

